Poonam Pandey Sherlyn Chopra : পৰ্ণ ইণ্ডাষ্ট্ৰীলৈ কোনে আনিছিল? ৰাজ কুন্দাৰ বিৰুদ্ধে বিস্ফোৰক অভিযোগ পুনম পাণ্ডে, শাৰ্লীন চোপ্ৰাৰ! poonam-pandey-sherlyn-chopra-blame-raj-kundra-for-ending-up-in-adult-film-industry-hb- News18 assam\nHome » photogallery » lifestyle »Poonam Pandey Sherlyn Chopra : পৰ্ণ ইণ্ডাষ্ট্ৰীলৈ কোনে আনিছিল? ৰাজ কুন্দাৰ বিৰুদ্ধে বিস্ফোৰক অভিযোগ পুনম পাণ্ডে, শাৰ্লীন চোপ্ৰাৰ!\nPoonam Pandey Sherlyn Chopra : পৰ্ণ ইণ্ডাষ্ট্ৰীলৈ কোনে আনিছিল? ৰাজ কুন্দাৰ বিৰুদ্ধে বিস্ফোৰক অভিযোগ পুনম পাণ্ডে, শাৰ্লীন চোপ্ৰাৰ!\nবহুদিন ধৰি পৰ্ণ ছবি নিৰ্মাণৰ সৈতে জড়িত আছিল নেকি শিল্পা ছেট্টীৰ স্বামী ৰাজ কুন্দা? এনে চাঞ্চল্যকৰ তথ্য পোহৰলৈ আনিছে মুম্বাই আৰক্ষীয়ে।\n। July 20, 2021, 19:24 IST\nবহুদিন ধৰি পৰ্ণ ছবি নিৰ্মাণৰ সৈতে জড়িত আছিল নেকি শিল্পা ছেট্টীৰ স্বামী ৰাজ কুন্দা? এনে চাঞ্চল্যকৰ তথ্য পোহৰলৈ আনিছে মুম্বাই আৰক্ষীয়ে। তেওঁলোকৰ ফালৰ পৰা জনোৱা মতে, চলিত বছৰৰ ফেব্ৰুৱাৰী মাহত কুন্দাৰ বিৰুদ্ধে এনে এক অভিযোগ উত্থাপিত হৈছিল।\nপৰ্ণ ছবি নিৰ্মাণ কৰাৰ লগতে এটা OTT প্লেটফৰ্ম আৰম্ভ কৰি ৮ৰ পৰা ১০ কোটি টকা বিনিয়োগ কৰিছিল শিল্পা ছেট্ৰীৰ স্বামীয়ে। এই দাবী কৰিছে মুম্বাই পুলিচে। উমেশ কামাথ নামৰ এজন ব্যক্তিক গ্ৰেপ্তাৰৰ পিছত সমগ্ৰ বিষয়টো পোহৰলৈ আহে। ইংলেণ্ডৰ পৰা ব্যৱসায় চলাইছিল উমেশে। যি ইয়াৰ পূৰ্বে ৰাজৰ কোম্পানীতে চাকৰি কৰিছিল।\nচলিত বছৰৰ আৰম্ভণিতে অভিনেত্ৰী গহেনা বশিষ্ঠসহ ৯ জনক গ্ৰেপ্তাৰ কৰা হৈছিল। তেতিয়াৰ পৰাই তদন্ত প্ৰক্ৰিয়া চলাই নিছিল মুম্বাই আৰক্ষীৰ ক্ৰাইম ব্ৰাঞ্চে। জনা গৈছে যে, গহেনাৰ ই-মেইলৰ পৰা আৰক্ষীয়ে লাভ কৰিছে সৰ্বাধিক পৰ্ণ ছবিৰ ভিডিও। বেছিভাগ ছবিয়েই আমেৰিকালৈ পটিওৱা হয়। এখন ছবিৰ বাবদ লোৱা হয় দুইৰ পৰা তিনি কোটি টকা।\nএডাল্ট ভিডিও জগতৰ পৰিচিত নাম শাৰ্লীন চোপ্ৰা আৰু পুনম পাণ্ডে। প্ৰতিদিনাই ছচিয়েল মিডিয়াত ফটো বা ভিডিও পোষ্ট কৰে। শুনা গৈছে যে, বহু আগতে ৰাজৰ প্ৰজেক্টত কাম কৰিছিল দুয়োগৰাকী অভিনেত্ৰীয়ে। সূত্ৰৰ খবৰ মতে, সেই সময়ত এটা প্ৰজেক্টৰ বাবদ ৰাজৰ পৰা ৬০ লাখ টকা লৈছিল শাৰ্লীন চোপ্ৰাই। আনহাতে ১৫ৰ পৰা ২০টা প্ৰজেক্টত কাম কৰিছিল অভিনেত্ৰীগৰাকীয়ে।\nজানিব পৰা মতে, দেশত নিৰ্মীত অপেন মাধ্যমত পৰ্ণ কনটেণ্টসমূহ তৈয়াৰ কৰা হয়। তাৰ পিছত বিদেশৰ এটা OTT প্লেটফৰ্মত আপলোড কৰা হয়। ৭ দিনৰ পিছত সেই সমূহ নিজে নিজে ডিলিট হৈ যায়। এই কামত বহু মডেল-অভিনেত্ৰীক জড়িত কৰাৰো অভিযোগ উত্থাপিত হৈছে।\nযোৱা বছৰ ৰাজৰ বিৰুদ্ধে অভিযোগ দাখিল কৰিছিল পুনম পাণ্ডেই। পুনমৰ অভিযোগ আছিল মূলত ৰাজৰ সংস্থাৰ বিৰুদ্ধে। ৰাজৰ কোম্পানী আৰ্মচপ্ৰাইম মিডিয়াৰ বিৰুদ্ধে অভিযোগ আনিছিল পুনমে। ৰাজৰ কোম্পানীৰ সৈতে এটা নতুন এপৰ বিষয়ত চুক্তি হৈছিল পুনমৰ।\nকিন্তু তাৰ পিছতে হয় সমস্যা। পুনমৰ ব্যক্তিগত ফোন নম্বৰত একেৰাহে ফোন আহি তাকে। আৰু সকলো সময়তে অশ্লীল প্ৰস্তাৱ দিছিল বুলি জনাইছিল পুনম পাণ্ডেই। ইয়াৰ পিছতে বিষয়টোৰ সন্দৰ্ভত আৰক্ষীৰ কাষ চাপে পুনম।
